અમદાવાદ: અમદાવાદને અડીને આવેલ બોપલ વિસ્તાર આમ તો અમદાવાદનો જ ગણાય છે. પરંતુ સરદાર પટેલ રિંગ રોડથી બોપલમાં એન્ટ્રી લેવી હોય તો બોપલ ના રહેવાસીઓએ આવવા જવા બંને તરફ એક કિલોમીટરની પ્રદક્ષિણા કરવી પડશે. લાંબું અંતર કાપવાનું હોવાથી રોંગ સાઇડ આવતાં વાહનોની સંખ્યા વધી રહી છે. ફલાય ઓવરની કામગીરી ચાલુ હોઇને ઔડાએ ફલાય ઓવર જંકશન છ માસ બંધ રહેશે તેવી જાહેરાત કરી દીધી છે. તેથી બોપલ અમદાવાદનું પ્રવેશ દ્વાર સમું બોપલ જંકશન હવે છ માસ બંધ રહેતાં તમામ નાગરિકોએ એક વખત અમદાવાદ બોપલ આવવા-જવા કુલ બે કિ.મી.નું અંતર વધુ કાપવું પડશે.